คําสั่งคณะกรรมการกํากับและส่งเสริมการประกอบธุรกิจประกันภัยที่ 12/2560เรื่อง ให้บริษัทยื่นรายงานการรับประกันวินาศภัยและค่าสินไหมทดแทน------------------------------------------ อาศัยอํานาจตามความในมาตรา 39 วรรคหนึ่ง และมาตรา 49 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 10/2560 เมื่อวันที่ 29 กันยายน พ.ศ. 2560 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้ข้อ ๑ คําสั่งนี้เรียกว่า "คําสั่งคณะกรรมการกํากับและส่งเสริมการประกอบธุรกิจประกันภัย ที่ 12/2560 เรื่อง ให้บริษัทยื่นรายงานการรับประกันวินาศภัยและค่าสินไหมทดแทน"ข้อ ๒ คําสั่งนี้ให้ใช้บังคับตั้งแต่วันที่ 1 มกราคม พ.ศ. 2561 เป็นต้นไปข้อ ๓ ในคําสั่งนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัยข้อ ๔ ให้บริษัทยื่นรายงานการรับประกันวินาศภัยและค่าสินไหมทดแทนเป็นรายกรมธรรม์ประกันภัย ดังต่อไปนี้ ตามแบบรายงานที่นายทะเบียนประกาศกําหนด (1) การประกันภัยรถยนต์ภาคบังคับ (2) การประกันภัยรถยนต์ภาคสมัครใจ (3) การประกันภัยทางทะเลและขนส่ง (4) การประกันภัยเบ็ดเตล็ด (5) การประกันภัยอุบัติเหตุและสุขภาพ (6) การประกันอัคคีภัย ในรายงานเกี่ยวกับการรับประกันวินาศภัยและค่าสินไหมทดแทนของบริษัทตามวรรคหนึ่ง บริษัทต้องไม่แสดงข้อความอันเท็จ หรือปกปิดข้อความจริงอันเป็นสาระสําคัญที่ควรบอกให้แจ้ง ในกรณีที่รายงานตามวรรคหนึ่งที่บริษัทยื่นมาไม่ถูกต้องหรือมีรายการไม่ครบถ้วน ให้นายทะเบียนมีอํานาจสั่งให้บริษัทแก้ไขเพิ่มเติมให้ถูกต้องครบถ้วนภายในระยะเวลาที่นายทะเบียนกําหนดข้อ ๕ ให้บริษัทยื่นรายงานการรับประกันวินาศภัยและค่าสินไหมทดแทนตามข้อ 4 ต่อคณะกรรมการผ่านสํานักงานภายในระยะเวลา ดังต่อไปนี้ (1) รายงานการรับประกันวินาศภัยและค่าสินไหมทดแทนตามข้อ 4 ตามปีรับประกันภัย (Underwriting Year) ตั้งแต่วันที่ 1 มกราคม พ.ศ. 2556 ถึงวันที่ 31 ธันวาคม พ.ศ. 2560 ให้บริษัทยื่นภายในวันที่ 15 มกราคม พ.ศ. 2561 ทั้งนี้ เว้นแต่การเรียกร้องค่าสินไหมทดแทนตั้งแต่วันที่คําสั่งนี้ใช้บังคับเป็นต้นไป ให้บริษัทยื่นรายงานค่าสินไหมทดแทนตามข้อ 5 (2) (2) รายงานการรับประกันวินาศภัยและค่าสินไหมทดแทนตามข้อ 4 (1) ข้อ 4 (2) ข้อ 4 (3) ข้อ 4 (4) และข้อ 4 (5) และรายงานค่าสินไหมทดแทนตามข้อ 4 (6) ตั้งแต่วันที่คําสั่งนี้ใช้บังคับเป็นต้นไป ให้บริษัทยื่นเป็นประจําทุกเดือนภายในสิ้นเดือนถัดไป (3) รายงานการรับประกันอัคคีภัยตามข้อ 4 (6) ตั้งแต่วันที่คําสั่งนี้ใช้บังคับเป็นต้นไป ให้บริษัทยื่นภายในเจ็ดวันนับแต่วันที่ได้ทําสัญญาประกันอัคคีภัยรายนั้นข้อ ๖ ให้บริษัทยื่นรายงานการรับประกันวินาศภัยและค่าสินไหมทดแทนตามข้อ 5 ดังต่อไปนี้ (1) รายงานการรับประกันวินาศภัยและค่าสินไหมทดแทนตามข้อ 5 (1) ในรูปไฟล์บันทึกข้อมูลอิเล็กทรอนิกส์ในแผ่นซีดี (compact disc : CD) (2) รายงานการรับประกันวินาศภัยและค่าสินไหมทดแทนตามข้อ 5 (2) และข้อ 5 (3) ในรูปสื่ออิเล็กทรอนิกส์ตามระบบที่พัฒนาโดยสํานักงาน หากข้อมูลดังกล่าวไม่ผ่านการตรวจสอบจากระบบคอมพิวเตอร์ตามที่กําหนดไว้ ให้ถือว่าบริษัทมิได้ยื่นรายงานตามความในคําสั่งนี้ข้อ ๗ ในกรณีที่บริษัทไม่สามารถยื่นรายงานในรูปของสื่ออิเล็กทรอนิกส์ตามระบบที่พัฒนาโดยสํานักงานได้ ให้บริษัทมีหนังสือขอขยายระยะเวลายื่นรายงานต่อนายทะเบียนก่อนสิ้นสุดระยะเวลาการยื่นรายงานครั้งนั้นได้ โดยแสดงเหตุผลและความจําเป็น หากนายทะเบียนเห็นสมควรจะอนุญาตขยายระยะเวลาก็ได้ ทั้งนี้ บริษัทต้องยื่นรายงานในรูปแบบกระดาษ (hard copy) จํานวนสองชุดมาพร้อมกับการร้องขอขยายระยะเวลาด้วยข้อ ๘ ในกรณีที่มีความจําเป็นเร่งด่วนเนื่องจากประเทศประสบภัยพิบัติร้ายแรง หรือมีเหตุการณ์ที่ส่งผลกระทบรุนแรงต่อสาธารณชน ทําให้บริษัทไม่สามารถยื่นรายงานการรับประกันวินาศภัยและค่าสินไหมทดแทนได้ภายในระยะเวลาที่กําหนดตามข้อ 7 ให้นายทะเบียนมีอํานาจขยายระยะเวลาได้ตามความจําเป็นแล้วรายงานให้คณะกรรมการทราบข้อ ๙ การรายงานตามข้อ 4 ถึงข้อ 8 ให้ดําเนินการควบคู่กับการรายงานตามประกาศหรือคําสั่ง ดังต่อไปนี้ (1) ประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดรายการเกี่ยวกับการรับประกันอัคคีภัย พ.ศ. 2551 ลงวันที่ 25 กันยายน พ.ศ. 2551 (2) คําสั่งนายทะเบียน ที่ 65/2543 เรื่อง ให้บริษัทยื่นรายงานการใช้อัตราเบี้ยประกันอัคคีภัยและอัตราเบี้ยประกันภัยการประกันความเสี่ยงภัยทุกชนิด ลงวันที่ 4 ธันวาคม พ.ศ. 2543 ข้อ 1 และข้อ 2 วรรคหนึ่ง (3) คําสั่งนายทะเบียน ที่ 14/2545 เรื่อง ให้ยื่นรายงานข้อมูลการประกันภัยทางทะเลและขนส่ง ลงวันที่ 10 เมษายน พ.ศ. 2545 (4) คําสั่งนายทะเบียน ที่ 1/2548 เรื่อง ให้บริษัทประกันวินาศภัยยื่นรายงานการประกันภัยรถยนต์ภาคสมัครใจ ลงวันที่ 19 มกราคม พ.ศ. 2548 (5) คําสั่งนายทะเบียน ที่ 15/2549 เรื่อง ให้ยื่นรายงานข้อมูลการประกันภัยเบ็ดเตล็ด ลงวันที่ 25 กันยายน พ.ศ. 2549 (6) คําสั่งนายทะเบียน ที่ 7/2550 เรื่อง ให้บริษัทยื่นรายงานการประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535 ลงวันที่ 26 เมษายน พ.ศ. 2550 ข้อ 1 เมื่อพ้นระยะเวลา 1 ปีนับแต่วันที่คําสั่งนี้ใช้บังคับ ให้ประกาศหรือคําสั่งตาม (1) (2) (3) (4) (5) และ (6) เป็นอันยกเลิกผู้มีอํานาจลงนาม - สั่ง ณ วันที่ 28 พฤศจิกายน พ.ศ. 2560สมชัย สัจจพงษ์ปลัดกระทรวงการคลังประธานกรรมการคณะกรรมการกํากับและส่งเสริมการประกอบธุรกิจประกันภัย